Muskiete-jag: daarom is muskiete agter jóú bloed aan | SARIE
ILLUSTRASIE Maresa Pretorius
Is jou bloedgroep tipe O? Wel, jy en jou ander O-maters deel dalk 'n neiging om 'n sekere reuk af te skei waaroor dié mini-vampiere gek is. Dis nou volgens 'n studie in die Journal of Medical Entomology.
Die klein rakkers gee ook blykbaar voorkeur aan mense wat pas bier gedrink het. Muskiet- pleks van leeu-plesier, soos die advertensie jare gelede verkondig het? Dit het net nie dieselfde trefslag nie, nè. Ieder geval, 'n studie in Wes-Afrika het gekyk na mans wat óf bier óf water moes drink. En bier het die vrywilligers keer op keer meer aantreklik vir die muskiete gemaak, volgens die navorsing in die joernaal PLOS ONE.